Вольга Уладзіміраўна Яноўская

*У Вікіпедыі ёсць артыкулы пра іншых людзей з прозвішчам Яноўская.*

**Вольга Ўладзіміраўна Яноўская** (нар. 16 ліпеня 1983, Мінск, англ. *Olya Ianovskaia*) — беларуска-канадская выдавец, перакладчыца, аўтарка і спецыялістка ў галіне пошукавай аптымізацыі  кантэнту (SEO), па адукацыі  антраполаг. Яна з’яўляецца заснавальніцай і кіраўніцай Grunwald Publishing, незалежнага выдавецкага праекта (з 2023 году), які выдае беларускую літаратуру (мастацкую і і краіназнаўчую)  па-англійску і працуе на пашырэнне беларускай культурнай прысутнасці ў англамоўным свеце**.**  Жыве ў Канадзе.

## Біяграфія 
Вольга Яноўская нарадзілася ў Мінску. У Канаду пераехала ў 1998 годзе, калі была падлеткам. Да пераезду вучылася ў гімназіі № 10 ў Мінску, а пасля эміграцыі хутка ўвайшла ў беларускае асяроддзе ў Таронта.

Мае ступень бакалаўра па блізкаўсходніх цывілізацыях (BA in Near and Middle Eastern Civilizations), атрыманую ва Універсітэце Таронта  і ступень магістра ў сацыя-культурнай антрапалогіі MA in Socio-Cultural Anthropology (S.U.N.Y Buffalo, New York).

Жыве ў Haliburton County, правінцыя Антарыа. Мае беларускае і канадскае грамадзянствы.

## Прафесійная дзейнасць 
### SEO і лічбавы маркетынг 
Яноўская працуе ў сферы SEO і лічбавага маркетынгу больш за пятнаццаць гадоў. Search Engine Land характарызуе яе як спецыялістку па тэхнічным SEO і лічбавым маркетынгу з досведам арганічнага росту глабальных камерцыйных платформ i маркетпляцаў. Супрацоўнічала з eBay і Shutterstock, Auction Technology Group, i буйнымі enterprise-кліентамі і у маркетынгавых і PR-праектах у вытворчай сферы.

Яна рэгулярна піша для Search Engine Land. У 2025 годзе ўваходзіла ў склад журы Search Engine Land Awards.

### Выдавецкая дзейнасць 
У 2023 годзе ў Канадзе была заснаваная Grunwald Publishing — невялікае незалежнае выдавецтва, якое ставіць мэтай зрабіць класічную беларускую літаратуру, этнаграфію, паэзію і прозу даступнымі для англамоўных чытачоў ва ўсім свеце. Яноўская кіруе выдавецтвам і каардынуе перакладчыцкі, рэдактарскі і выдавецкі працэс.

У інтэрв’ю для Grunwald Publishing і reform.news яна апісвала гэты праект як частку больш шырокай працы над бачнасцю беларускай культуры ў англамоўным асяроддзі і неабходнасцю мець уласную беларускую медыйную і кніжную платформу.

## Перакладчыцкія і рэдактарскія праекты 
### *Дзве Душы* Максіма Гарэцкага 
Першай кнігай, выдадзенай у Grunwald, стаў пераклад аповесці «Дзве душы» *(“Two Souls”)* Максіма Гарэцкага (2024), падрыхтаваны Вольгай Яноўскай.   Выдавецтва прадстаўляе кнігу як дэбютны праект, апублікаваны ў 2024 годзе.

### *Шляхціц Завальня, альбо Беларусь у фантастачных апавяданнях* Яна Баршчэўскага 
Наступным буйным праектам стаў англійскі пераклад кнігі *Шляхціц Завальня, альбо Беларусь у фантастачных апавяданнях (“*Nobleman Zavalnia or Belarus in Fantastical Tales”) Яна Баршчэўскага. На сайце выдавецтва гэтае выданне пазначана як першы поўны англійскі пераклад твора. У кнігу таксама ўвайшлі апавяданні *Драўляны дзядок і кабета інсекта* (“The Wooden Old Man and the Insect Woman”) і *Душа не ў сваім целе* (“The Soul Not in Its Own Body”).

### *The Belarusian Cookbook* Аляксандра Белага 
Яноўская таксама выступіла рэдактаркай і выдавецкай куратаркай абноўленага англамоўнага выдання *The Belarusian Cookbook* аўтарства Алеся Белага, якое выйшла пад імпрынтам Grunwald Publishing.

## Публіцыстыка і грамадзянская пазіцыя 
Публіцыстыка Яноўскай у Search Engine Land мае форму культурнага і інфармацыйнага актывізму. У артыкуле *“Dear Google: It’s time to remove Russian propaganda from search results”* яна пісала пра праблему прысутнасці расійскай прапаганды ў выніках пошуку і заклікала тэхналагічныя платформы несці адказнасць за інфармацыйнае асяроддзе. У артыкуле “*The web is multilingual – so why does search still speak just a few languages*?” яна звярнула ўвагу на сістэмнае выцясненне меншых моў і культур з лічбавай бачнасці.

## Дадатковыя праекты і інтарэсы 
Акрамя выдавецкай і аналітычнай працы, Яноўская вядзе анлайн-кнігарню антыкварных і вінтажных кніг Highlands Bookshop (highlandsbookshop.ca).

Сярод яе асабістых інтарэсаў — антыкварыят, міколагія, фатаграфаванне дзікай прыроды, а таксама цікавасць да рэабілітацыі дзікіх жывёл.

## Сям'я 
Вольга — дачка вядомай беларуска-канадскай альпіністкі Ліліі Яноўскай, і ўнучка Сяргея Яноўскага, удзельніка беларускага антысавецкага падполля. У яе таксама дзве сёстры: Кацярына Яноўская, сузаснавальніца спартыўнага стартапу Fitofan , і Дар’я Яноўская, альпіністка, якая разам з маці ўзышла на Эверэст.

Мае дачку Вілію.

## Зноскі 
Катэгорыя:Выдаўцы Беларусі